**Søknad om økonomisk støtte til prosjektet «Somliga går med trasiga skor», LOs samarbeidsprosjekt på Notodden Blues Festival 2025**

I 2025 har spleiselaget "Somliga går med trasiga skor" vært hovedsamarbeidspartner med Notodden Blues Festival i 15 år. Vi takker alle dere som i disse årene har bidratt økonomisk for å gjøre dette mulig.

Alle festivaldagene har vi arrangert gratiskonserter i samarbeid med Notodden Bluesfestival. Vi har stand på torget i Notodden og på alle våre arrangementer, der vi sammen med LO Favør, Sparebank 1, Help Advokatforsikring, Norsk Folkehjelp sørger for rådgivning og mye aktivitet, informasjon om LO og om Norsk Folkehjelp og deres solidaritetsarbeid.

I 2024 bidro 65 ledd i LO, klubber, foreninger, forbund, LO og samarbeidspartnere, med vel 810 000 kroner, som ble brukt til bl.a. kjøp av t-skjorter, som ble solgt til inntekt for Norsk Folkehjelp, honorar til artister og teknikere under våre arrangement, rigging av arenaer osv. På LO-standen informerte vi om fagbevegelsens arbeid, fordelene som LO-medlem, svarte på spørsmål, arrangerte quiz, solgte t-skjorter og samlet inn penger til Norsk Folkehjelps arbeid. I tillegg delte vi ut billetter til en barneforestilling på Notodden kino gitt av LO.

Vi vil også i 2025 arrangere gratiskonserter under festivalen, slik at alle, uavhengig av personlig økonomi, kan delta på festivalen og få gode konsertopplevelser. Vi ønsker gjennom våre konserter å gi unge talenter og kvinnelige utøvere en scene. Vi vil også i 2025, i samarbeid med Blues Factory, arrangere «Jailhouse Stage». Vi vil selvfølgelig også fortsette vår innsamling til Norsk Folkehjelp til et prosjekt som de bestemmer. (I 2024 gikk innsamlingen til deres arbeid på Gaza, og i 2022 og 2023 til minerydding i Ukraina.) For å få til alt dette trengs deres støtte!

**- Solidaritet - Synlighet - Sterkere sammen! -**

**Økonomisk bidrag kan settes inn på konto 7177.05.52456 til Notodden Blues Festival**. Merk bidraget med "Støtte fra (ditt forbund/fagforening/din klubb)". **NB!** Send også en e-post til undertegnede om tilslutningen og bevilget beløp. Vi vil fortløpende legge ut informasjon om støtten på vår facebookside.

**Vi håper dere blir med på spleiselaget for våre arrangementer i 2025!**

Med kameratslig hilsen

for arbeidsgruppa «Somliga går med trasiga skor»

Lars Johnsen

E-post: larsmortenj@gmail.com

Tlf.: 916 94 430

Følg "[Somliga går med trasiga skor](https://www.facebook.com/Somliga-g%C3%A5r-med-trasiga-skor-515782818517636/)" på Facebook!

Vedlagt følger vår evalueringsrapport for 2024.

Styrets innstilling: 5000 kroner til **Somliga går med trasiga skor**